Diari Oficial de la Generalitat Valenciana


Sumari del DOGV 6165, del 15-12-2009 (2009/14030)

Informació pública de l'alternativa tècnica per a la gestió indirecta del Programa d'Actuació Integrada de la Unitat d'Execució P-23 del Pla General d'Ordenació Urbana d'Alcalà de Xivert.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14329


Data del document
:   26-11-2009

Organisme emissor
:   Taylor Woodrow, SAU

Tipus de document
:   Informació Pública

Descriptors 

:   * Alcalà de Xivert
    * pla d'urbanisme
    * empresa privada

Informació pública de l'alternativa tècnica per a la gestió indirecta del Programa d'Actuació Integrada de la Unitat d'Execució P-23 del Pla General d'Ordenació Urbana d'Alcalà de Xivert. [2009/14089]  
El Ple de l'Ajuntament d'Alcalà de Xivert, en sessió celebrada el 30 de setembre de 2009, va acordar iniciar el procediment per a la gestió indirecta del Programa d'Actuació Integrada per al desenvolupament de la Unitat d'Execució P-23 de SUB/P (sòl urbanitzable amb ordenació detallada) del Pla General d'Ordenació Urbana d'Alcalà de Xivert, publicant-se les bases particulars en el Diari Oficial de la Comunitat Valenciana número 5917, de data 19 de desembre de 2008, aprovant-se definitivament en el Ple de 26 de febrer de l'any 2009. Una vegada ferma, s'ha ordenat la publicació del corresponent anunci del concurs de selecció i adjudicació del programa que van ser remeses al Diari Oficial de la Unió Europea el dia 15 d'octubre de 2009 i publicat l'anunci de licitació en el Diari Oficial de la Comunitat Valenciana número 6160, de data 26 d'octubre de 2009.  
La mercantil Taylor Woodrow, SAU, amb CIF Y00154844, i amb domicili a la plaça del carrer Aragó, núm. 223 - 223a de Palma de Mallorca, interessada a participar en l'expressat concurs, en compliment del que disposa l'article 134 de la Llei 16/2005, de 30 de desembre, Urbanística Valenciana (LUV), sotmet a informació pública l'alternativa tècnica de la seua proposició, integrada per la memòria de programa per al desenvolupament d'actuació integrada i projecte d'urbanització.  
La informació pública d'estos documents s'efectua per mitjà de la seua protocol·lització en la notaria de Rafael Pedro Rivas Andrés, amb domicili a Alcossebre (12306), Centre Comercial Les Fonts, s/n, per mitjà d'acta degudament autoritzada. Una còpia d'ells també estarà a l'Ajuntament d'Alcalà de Xivert.  
D'acord amb l'article 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística (aprovat pel Decret 67/2006, de 12 de maig, del Consell), en el termini d'un mes, a comptar de la publicació de l'anunci en el Diari Oficial de la Comunitat Valenciana, qualsevol persona podrà consultar la documentació en l'Ajuntament i en l'esmentada notaria, de dilluns a divendres, en els seus respectius horaris d'atenció al públic, i es podran formular al·legacions en relació amb esta, que es presentaran en l'Ajuntament o en la pròpia notaria.  
Es preveu un termini per a l'aprovació del programa de dos mesos, a comptar de l'obertura de les proposicions juridicoeconòmiques. Així mateix, els efectes del silenci administratiu estan regulats en els articles 316 i 319.2 del Reglament d'Ordenació i Gestió Territorial i Urbanística.  
Sense perjuí de l'anterior, i als efectes del compliment de la competitivitat i lliure concurrència a què es referix l'article 168.1.a de la Llei Urbanística Valenciana, en el mateix termini, les companyies subministradores privades de servicis la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què s'indiquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Alcalà de Xivert, 26 de novembre de 2009.- El representant: Jaime Ballester García.